JayJayThrowThrow/commonwealth-wiki-mix huggingface dataset:
Protokol komputer

Dalam konteks sains komputer, protokol adalah kebiasaan atau piawaian kod dan isyarat yang disetujui antara aturan peranti atau komputer penghantar dan penerima agar pautan, komunikasi, dan perpindahan data antara dua perkakasan dikawal, disahkan dan dikelompokkan. Protokol boleh digunakan oleh perkakasan, perisian, atau kedua-dua sekalinya. Pada tahap terendah, protokol mentakrifkan sambungan perkakasan.

Penerimaan meluas dan perkembangan protokol komunikasi adalah diperlukan sebelum kewujudan Internet, dan merupakan penyumbang utama kepada keupayaan dan kejayaan Internet.

Protokol kawalan pemancar (Transmission Control Protocol) (atau TCP) merupakan protokol pertama di antaranya, dan istilah TCP-IP merujuk kepada kumpulan protokol penting yang sering digunakan

Kebanyakan protokol komunikasi disediakan dalam dokumen Permohonan untuk teguran (Request for Comments) (RFC) bagi Pasukan petugas kejuruteraan Internet (Internet Engineering Task Force) atau IETF.

Pemprograman berasaskan objek (Object-oriented programming) telah menambah penggunaan istilah ini untuk merangkumi Protokol pemprograman berasaskan objek yang digunakan untuk sambungan dan berkomunikasi antara objek.
Rujukan
Pautan luar

* TCP/IP and The Internet (en)

Kategori:Sains komputer
*
Kategori:Penghantaran data
Komputer
Motherland

Motherland (Ibu Pertiwi) adalah lagu kebangsaan Mauritius. Muziknya digubah oleh Philippe Gentil dan lirik oleh Jean Georges Prosper.



Lirik dalam bahasa InggerisTerjemahan dalam bahasa Melayu




Glory to thee,
Motherland, oh motherland of mine,
Sweet is thy beauty,
Sweet is thy fragrance,
around thee we gather,
as one people,
as one nation,
In peace, justice and liberty,
Beloved country may God bless you,
for ever and ever.

Kemuliaan bagimu
Ibu pertiwi, oh ibu pertiwiku
Manis kecantikkanmu
Manis bau wangimu
Di kelilingmu kami berhimpun
Sebagai satu bangsa
Satu negara,
Dalam suasana keamanan, keadilan dan kebebasan
Negara tercinta, semoga Tuhan merahmatimu
Selama-lamanya.




Pautan luar

* Motherland (instrumental) dalam format MP3 (Sumber: The United States Navy Band)

Kategori:Lagu kebangsaan
Bandar Baru Sintok

Bandar Baru Sintok terletak di Kubang Pasu, Kedah kira-kira 8 kilometer dari Pekan Changlun. Ia terletak bersebelahan RISDA Tanjung Genting dan Bandar Universiti Sintok. Bandar ini wujud hasil kepesatan pembangunan bandar Sintok yang menempatkan kampus utama Universiti Utara Malaysia.

Prasarana:
* Taman Universiti
* SMK Bandar Baru Sintok
* SRK Bandar Baru Sintok
Nota

* Bandar Universiti Sintok masih dalam perancangan. Projek yang menelan belanja kira-kira RM54 juta ini adalah merupakan usahasama antara UUM Management Sdn. Bhd. (UMSB) dengan pihak kerajaan negeri Kedah.


Kategori:Bandar di Kedah
Jedna si jedina

Jedna si jedina (bahasa Melayu: "Engkaulah satu-satunya") ialah lagu kebangsaan Bosnia dan Herzegovina yang dahulu.

Lagu dan lirik dicipta oleh artis terkenal Bosnia, Dino Dervishalidovic. Ia telah dijadikan rasmi pada November 1995, beberapa bulan setelah Bosnia mengecapi kemerdekaannya pada Februari 1994. Namun disebabkan lagu Jedna si jedina dikait rapat dengan kaum Bosnia (dan mengasingkan kaum Croatia dan Serbia), sebuah lagu kebangsaan yang tidak bersifat berat sebelah telah dicipta pada tahun 1998. Sila lihat: Intermeco.
Lirik

Zemljo tisućljetna
Na vjernost ti se kunem
Od mora do Save
Od Drine do Une

Jedna si jedina
Moja domovina
Jedna si jedina
Bosna i Hercegovina

Bog nek' te sačuva
Za pokoljenja nova
Zemljo mojih snova
Mojih pradjedova

Jedna si jedina
Moja domovina
Jedna si jedina
Bosna i Hercegovina
Terjemahan

Aku sumpah taat setia
Kepadamu wahai tanah pusaka
Dari Sava hingga ke lautan
Dari Drina ke Una

Engkau hanya satu-satunya
Tanah air yang aku miliki
Engkau tiada taranya
Bosnia dan Herzegovina

Semoga Tuhan melindungimu
Untuk generasi yang akan datang
Engkaulah tanah impianku
Tanah nenek-moyangku

Engkau hanya satu-satunya
Tanah air yang aku miliki
Engkau tiada taranya
Bosnia dan Herzegovina
Pautan luar

* Jedna i Jedina (vokal) dalam format WAV

Kategori:Lagu kebangsaan
Allah Lanjutkan Usia Sultan

Allah Lanjutkan Usia Sultan ialah lagu rasmi Perak, sebuah negeri Malaysia. Lagu itu berdasarkan irama lagu "La Rosalie" yang digubah oleh Pierre Jean de Beranger, lagu tersebut diketahui Sultan Abdullah Muhammad Shah II yang dihukum buang negeri di Seychelles pada ketika itu.

Pada tahun 1957, lagu kebangsaan Malaysia, "Negaraku" telah ditetapkan pada melodi "Allah Lanjutkan Usia Sultan".
Sejarah

Lagu Kebesaran Negeri Perak diwujudkan dalam pemerintahan Sultan Idris Murshidul'adzam Shah (Marhum Rahmatullah - 1887-1916), semasa Baginda berangkat ke London untuk menghadiri kemahkotaan Permaisuri Victoria pada tahun 1888. Setibanya rombongan di Raja di London, sebagai persediaan, wakil Permaisuri Victoria telah meminta dari Almarhum Raja Mansor, Juruiring Baginda, nota Lagu Kebesaran Negeri Perak untuk dimainkan semasa Baginda berangkat masuk ke dalam Majlis-majlis Rasmi yang diadakan di Istana Permaisuri kelak.

Pada masa itu Negeri Perak tiada mempunyai Lagu Kebesaran. Mengikut cerita untuk mengelak kesipuan, di atas kebijaksanaan dan dayausaha Almarhum Raja Mansor, telah menyatakan bahawa beliau terlupa membawanya dan sekiranya wakil Permaisuri dapat menyediakan seorang pakar muzik yang boleh membuat nota lagu, Almarhum boleh membunyikannya secara bersiul dan semenjak itulah juga lagu yang menjadi Lagu Kebesaran Negeri Perak, yang dimainkan secara rasmi buat pertama kalinya di kemahkotaan Permaisuri Victoria di London pada 1888.

Lagu Kebesaran Negeri Perak ini pada asalnya merupakan sebuah lagu yang telah dicipta oleh penggubah Perancis, Pierre Jean de Beranger (1780-1857). Lagu ini telah diperkenalkan oleh sebuah kumpulan pancaragam Perancis yang mengadakan persembahan di Pulau Mahé yang terletak dalam Kepulauan Seychelles. Ketika itu, Raja Muda Raja Abdullah telah dikenakan tindakan buang negeri oleh kerajaan British pada 30 Mac 1877 kerana didakwa terlibat dalam peristiwa pembunuhan Residen British JWW Birch di Pasir Salak. Sebagai seorang peminat seni, baginda terus mengasah bakat sebagai penggubah lagu ketika berada dalam tempoh dibuang Negeri.

Selepas dimainkan pada hari kemahkotaan Permaisuri Victoria di London pada 1888, Raja Muda Perak, Raja Abdullah Muhammad Shah ibni Al-Marhum Sultan Ja'afar Safi ud-din Mu'azzam Shah telah memperkenalkan lagu tersebut yang kemudiannya diperkenankan sebagai Lagu Kebesaran Negeri Perak sekitar 1888. Baginda telah menulis seni kata lagu "Allah Lanjutkan Usia Sultan" dan kemudian menjadikannya sebagai lagu rasmi Negeri Perak Darul Ridzuan. Irama lagu ini kemudiannya telah dipilih sebagai irama lagu kebangsaan negara Malaysia, Negaraku.

Lagu ini kemudiannya diambil sebagai lagu Terang Bulan sekitar 1920-an dan dipentaskan oleh kumpulan bangsawan di Singapura. Ia kemudiannya diambil sebagai irama lagu Mamula Moon, yang dinyanyikan oleh Felix Mendelssohn dan kumpulan Hawaiian Serenaders.

thumb|180px|right|Not Lagu Negeri Perak
Lirik

Versi Terkini
Lihat Juga

* Identiti Negeri Perak
* Bendera dan jata Perak
Rujukan
Pautan luar

*Lagu Negeri Perak format MP3


Kategori:Lagu negeri
Kategori:Lagu patriotik Malaysia
MIRC

mIRC ialah sebuah perisian pelanggan IRC untuk Windows. Perisian ini dicipta oleh Khaled Mardam-Bey pada tahun 1995. Perisian ini boleh dimuat turun secara percuma, namun pengguna diminta untuk mendaftar dengan bayaran kecil setelah menggunakannya selama 30 hari.
Sejarah

Khaled Mardam-Bey bercadang untuk mencipta mIRC kerana dia mendapati bahawa pelanggan IRC pertama bagi Windows, WinIRC, kekurangan ciri-ciri asas IRC. Dia kemudiannya terus membangunkannya kerana cabaran dan sambutan daripada orang ramai. Berikutnya dia menjadi cukup popular untuk membuat duit dari mIRC. Pendaftarannya beharga US $20 selepas tempoh 30 hari penilaian, sungguhpun tiada fungsi dilumpuhkan sekiranya mIRC digunakan lebih lama dari 30 hari tanpa pendaftaran; skrin ganggu (nag screen) hanya melambatkan permulaan perisian.
Pautan luar

* Tapak web rasmi mIRC

Kategori:IRC
Elie Hobeika

Elie Hobeika memerintah pasukan bersenjata Pasukan Lubnan Nasrani "Christian Lebanese Forces", yang membunuh beratus hingga beribu wanita dan kanak-kanak pelarian Palestin di kemah pelarian Sabra dan Shatila di Lubnan pada tahun 1982.

Pada tahun 1983 penyiasatan Israel tentang penyembelihan kem pelarian mengatakan bahawa Ariel Sharon memikul tanggung jawab secara tidak langsung dan bahawa Elie Hobeika tidak memasuki kem, tetapi mengarah Nasarani bersenjata melalui komunikasi radio yang kemudiannya melaksanakan pembunuhan tersebut.

Elie Hobeika terbunuh, bersama pemandunya, oleh bom kereta di Beirut, Lebanon pada 24 Januari 2002. 22 poun TNT diletakkan dalam kereta Sedan berdekatan yang diletupkan; empat tangki oksigen dalam kereta Hobeika menguatkan lagi letupan. Satu kumpulan yang tidak pernah dikenali mengenalkan dirinya sebagai "Lebanese for a Free and Independent Lebanon" menghantar fax mengaku bertanggung jawab, menuduh Hobeika sebagai "agen Syria"; kumpulan itu tidak kedengaran lagi selepas itu. Lebanese Interior Minister Elias Murr telah menuduh Israel sebagai bertanggung jawab, berdasarkan kesan lesen kereta sedan; yang dinafikan dengan kerasnya oleh menteri luar Israeli Shimon Peres. Elie Hobeika dijadualkan untuk memberi keterangan terhadap Ariel Sharon mengenai penglibatannya dalam penyembelihan dalam mahkamah Belgium kerana jenayah terhadap kemanusiaan.

Bunyi tembakan bagi meraikan kematian Hobeika dilapurkan kedengaran di kem pelarian Palestin di Lubnan.

Lihat juga: Phalangist

* Gambar pembunuhan


Kategori:Lubnan
Kategori:Kelahiran 1956
Kategori:Kematian 2002
An Nashid al Watan al Yamani

An Nashid al Waṭan al Yamani النشيد الوطني اليمني adalah lagu kebangsaan Yaman. Diasaskan sebagai lagu kebangsaan Yaman Selatan, ia telah dijadikan lagu kebangsaan Yaman apabila Yaman Utara bersatu dengan Yaman Selatan pada tahun 1990. Liriknya dikarang oleh Abdullah Abdulwahab Noa'man dan lagu oleh Ayyoab Tarish Absi.
Lirik

رددي أيتها الدنيا نشيدي
ردديه و أعيدي و أعيدي
و اذكري في فرحتي كل شهيد
و امنحيه حللاً من ضوء عيدي
رددي أيتها الدنيا نشيدي
عشت إيماني و حبي أممياً
و مسيري فوق دربي عربياً
و سيبقى نبض قلبي يمنياً
لن ترى الدنيا من بعدي وصياً
Rumi

Raddidi Ayyatuha 'D-dunya Nashidi
Raddidihi Wa-a 'idi Wa-a idi
Wa 'Dhkuri Fi Farḥati Kulla Shahidi
Wa'Mnaḥihi Ḥullalan Min Ḍaw'i Idi
Raddidi Ayyatuha 'D-dunya Nashidi
'Ishtu Imani Wa-ḥubbi Umamiyya
Wa-masiri Fawqa Darbi Arabiyya
Wa-sayabqa Nabḍu Qalbi Yamaniyya
Lan Tara 'D-dunya Ala Ardi Waṣiyya.
Terjemahan

Ulang, O Dunia, laguku.
Bergema berkali-kali.
Ingatlah, dalam kerianganku, setiap syahid.
Pakaikan dia dengan kafan berkilauan
Perayaan kami.
Ulang, O Dunia, laguku
Keyakinan dan cintaku sebahagian kemanusiaan
Saya seorang Arab seumur hidupku
Hatiku berdetik seiringan dengan Yaman
Tiada bangsa asing akan menguasai Yaman.
Pautan luar

* Fail MIDI

Kategori:Lagu kebangsaan
Kategori:Yaman
Biogeografi

thumb|500px|Peta dari buku Alfred Russel Wallace, Penyerakan Geografi Haiwan

Biogeografi merupakan kajian taburan spesies dan ekosistem sesuatu kawasan geografi melalui pengiraan zaman geologi. Populasi organisma dan komuniti biologi berbeza mengikut gradien geografi iaitu latitud, ketinggian, pengasingan dan berbeza dengan cara yang sangat biasa di sepanjang cerun geografi latitude, ketinggian, pengasingan dan habitat.

Pengetahuan tentang perubahan ruang dalam bilangan dan jenis organisma penting kerana membolehkan manusia awal menyesuaikan diri persekitaran persekitaran geografi berbeza yang diramalkan. Kajian biogeografi merupakan integerasi konsep dan pengetahuan evolusi, geologi dan geografi fizikal.

Penyelidikan biogeografi moden menggabungkan maklumat dan idea dari pelbagai bidang termasuklah fisiologi dan ekologi terhadap penyerakan organisma mengikut fenomena geologi dan iklim pada skala global dan jangka masa evolusi.
Pengenalan

Corak taburan spesies sesebuah kawasan geografi boleh dikaji melalui gabungan faktor-faktor seperti; spesiasi, kepupusan, hayutan benua, kewujudan glasier dan variasi habitat di bawah arus laut atau kawasan sungai dengan halangan geografi.

Sepanjang tempoh perubahan ekologi, biogeografi termasuk kajian spesis tumbuhan dan hawian melalui perbandingan antara habitat terdahulu dengan sekarang (dikenali sebagai habitat refugium) dan habitat interim Penulis David Quammen mentakrifkannya, "...biogeografi lebih daripada persoalan Spesies manakah? dan Kawasan manakah? tetapi yang lebih penting Mengapakah"
Rujukan



Kategori:Geografi
Kategori:Sains
Percuma

Percuma atau mempunyai beberapa maksud, tetapi secara umum ia bermaksud tanpa bayaran. Sesuatu yang percuma tidak akan dikenakan sebarang bayaran, paling tidak, bayaran yang tidak jelas.

Di dalam perniagaan, terutamanya barangan nyata (bukan maya), barang-barang percuma digunakan sebagai suatu tawaran atau hadiah untuk menarik minat pelanggan membeli barangan tersebut. Secara kasar, barang-barang percuma ini adalah tidak berbayar, namun sebenarnya lebih kepada tidak ada sebarang untung atau untung yang minima daripada barang tersebut. Ini dapat dilihat pada harga barang tertentu adalah lebih murah sedikit berbanding harga barang tersebut jika disertakan barangan percuma.

Di dalam muat turun percuma pula, kadang-kadang muat turun tersebut tidaklah sepenuhnya percuma, namun memang tiada bayaran dari segi wang. Tidak percuma di sini bermaksud setiap dalam setiap muat turun daripada tapak tertentu, Perisian Perisik serta Perisian Iklan turut disertakan bersama bermaksud pengguna membayar dari segi Hak Kenersenfirian.
Lihat juga

* Bebas
* Perisian percuma

Kategori:Istilah perniagaan
Samoa Tula’i

The Banner of Freedom (Panji-panji kebebasan) adalah lagu kebangsaan Samoa. Lirik (yang memuliakan bendera negara) dan lagu digubah oleh Sauni Iiga Kuresa. Samoa mengambil The Banner of Freedom sebagai lagu kebangsaannya apabila ia merdeka daripada New Zealand pada tahun 1962.
Lirik

Samoa, tula'i ma sisi ia lau fu'a, lou pale lea;
Samoa, tula'i ma sisi ia lau fu'a, lou palelea;
Vaai i na fetñ o loo ua agiagia ai;
Le faailoga lea o Iesu namaliu ai mo Samoa Oi!
Samoa e, uu mau lau pule ia faavavau.
'Aua e te fefe, o le Atua lo ta fa'a vae
O lota Sa'o lotoga,
Samoa, tula'i, ia agiagia lau
Fu'a lou pale lea.
Terjemahan

Samoa, bangkit dan tinggikan panji-panji yang merupakan mahkotamu.
Oh! Lihat dan perhatikan bintang-bintang di bendera yang berkibar!
Menandakan upaya Samoa untuk memimpin.
Oh! Samoa, pegang dengan teguh
Kemerdekaanmu selamanya!
Janganlah gentar, kerana engkau didirikan oleh Tuhan
Kemerdekaan yang berharga dan bernilai tinggi
Samoa, bangkit dan kibarkan
Panji-panji yang merupakan mahkotamu!

Kategori:Lagu kebangsaan
Tunjang

Tunjang merupakan sebuah pekan kecil terletak kira-kira 7 kilometer dari Pekan Jitra, Kedah. Ia terletak di bawah Daerah Kubang Pasu iaitu sebuah daerah terbesar di Kedah. Ia bukanlah popular sebagai tempat pelancongan tetapi lebih dikenali sebagai pekan yang mengeluarkan "Durian Bukit Tunjang" yang popular di Utara Kedah.

Kira-kira 3 kilometer dari pekan Tunjang, terdapat sebuah kampung yang dikenali dengan "Kampung Pulau Pisang" yang pernah menjadi pusat pentadbiran kepada "Negeri Kubang Pasu Darul Qiyam" satu ketika dahulu.

Institusi pendidikan:
* Pusat Kegiatan Guru Tunjang
* Sekolah Menengah Kebangsaan Pulau Nyior
* Sekolah Kebangsaan Pulau Nyior
* Sekolah Kebangsaan Tunjang
* Sekolah Kebangsaan Hakim Teh
* SRJK (C) Hwa Min

Tokoh kelahiran Tunjang:
* Tan Sri Abdul Halim bin Ali - bekas Ketua Setiausaha Negara
* Dato' Haji Hanafi Ramli - bekas Exco Kerajaan Negeri Kedah

Di sini juga terdapat stesen kereta api Tunjang. Bagaimanapun KTM Antarabandar tidak berhenti di stesen ini.

Kemudahan:

Klinik Kesihatan Tunjang

Klinik Pergigian Tunjang
Rujukan

Kategori:Petempatan di Kedah
Sekolah Kebangsaan Tunjang

Sekolah Kebangsaan Tunjang atau nama ringkasnya SK Tunjang, merupakan sekolah Sekolah Kebangsaan yang terletak di Kedah. Sekolah Kebangsaan Tunjang (SKT) terletak di Tunjang, Jitra, Kedah.
Sejarah

Asalnya sekolah ini yang telah dibina pada tahun 1909 terdiri daripada sebuah bangunan yang bertiangkan nibong dan berlantaikan tanah. Sekolah ini diasaskan oleh Tuan Lebai Yassin dan penduduk-penduduk Kampung Pulau Kecil dan kawasan persekitarannya. Tuan Lebai merupakan guru yang pertama sekolah ini dan mendidik seramai 34 orang murid. Pelajaran ketika itu mirip keagamaan.

Pada tahun 1912 sekolah ini telah bertukar nama kepada Sekolah Melayu Tunjang dan pihak kerajaan telah menghantar Haji Othman bin Ahmad sebagai Guru Besar dan Lebai Talib sebagai guru agama. Murid ketika itu seramai 38 orang.

Pada tahun 1911 hingga 1912 Encik Yusuf telah memangku jawatan Guru Besar sehingga ketibaan Encik Muhamad Salleh. Beliau telah diganti pula dengan Encik lbrahim pada tahun 1913. Pada masa itu telah didirikan sebuah bangunan dua tingkat dengan empat buah bilik darjah di bahagian atasnya manakala di tingkat bawah tinggal kosong. Sekarang telah diubah suai dan dijadikan dewan sekolah yang dinamakan Dewan Bakti.

Pada tahun 1944 sekolah ini terpaksa menggunakan tiga bahasa pengantar iaitu Melayu, Thai dan Jepun.

Pada tahun 1946 jumlah murid yang belajar di sekolah ini telah meningkat kepada 192 orang. Tahun 1947 Lembaga Didikan telah mendirikan sebuah bangunan dengan hasil gotong-royong penduduk dengan jumlah murid seramai 349 orang dan guru pula ialah seramai enam orang. Pada tahun ini juga kelas darjah VI mula dibuka di peringkat Kubang Pasu.

SRK Tunjang pernah menjadi Johan Keceriaan Peringkat Negeri Kedah. Sekolah ini juga pernah menjadi Johan Pusat Sumber Terbaik bagi peringkat Negeri. Sekolah sering menjadi tumpuan lawatan Majlis Guru Besar Malaysia, guru-guru dari Negara jiran, jajahan Songkla, peserta Institut Aminuddin Baki dan sebagainya. Makmal Sains sekolah ini pernah merangkul Johan Bilik Sains peringkat Negeri Kedah 2 tahun berturut-turut.
Pautan luar

* Sekolah Kebangsaan Tunjang | Facebook
* SK Tunjang di PKG Tunjang
* Sumber Lencana

Tunjang
Tunjang
Sekolah Kebangsaan Hakim Teh

Sekolah Kebangsaan Hakim Teh atau nama ringkasnya SK Hakim Teh, merupakan sebuah sekolah Sekolah Rendah yang terletak di Kedah.
Sejarah

SRK HAKIM TEH pada mulanya bernama SRK Pulau Timbul, terletak di Tunjang, Kedah. Nama asal berkenaan telah ditukar kepada SRK Hakim Teh sebagai mengiktiraf kejayaan seorang anak watan iaitu Hakim Teh, yang telah menjadi hakim pertama daripada Kampung Pulau Timbul.

Sekolah yang terletak di kawasan pedalaman ini hanya seluas 6 hektar dan mempunyai 15 orang tenaga pengajar. Guru Besar sekolah ini ialah Hajah Aishah Nanyan. Sekolah ini mempunyai 156 pelajar dan 6 kelas sahaja selain mempunyai 5 orang staf sokongan.

Kemudahan yang disediakan di sini selain bilik darjah adalah makmal sains, kantin, koperasi perpustakaan, bilik komputer, bilik pemulihan dan bilik tayangan. Meskipun tergolong dalam sekolah pedalaman, SRK Hakim Teh ini bergiat aktif di dalam bidang kokurikulum.
SENARAI NAMA GURU BESAR SEK KEB HAKIM TEH

* Tuan Haji Saad B Yahya 01/01/1953-30/05/1958
* Tn Haji Kasa B Said 02/06/1958-31/12/1960
* Tn Haji Yusof B Mohhamad 01/01/1961-30/06/1971
* Tn Haji Ismail B Habib 01/07/1971-31/12/1979
* Tn Hj Omar B Yahya 01/01/1980-14/03/1982
* En Wahab B Yahya 15/03/1982-31/12/1984
* En Kassim B Ahmad 01/01/1985-15/12/1987
* Tn Hj Ismail B Ibrahim 16/12/1987-15/04/1994
* Tn Hj Ahmad B Mat Saman 16/04/1994-15/03/1995
* Tn Hj Abu Seman b Latif 16/03/1995-30/11/1997
* En Hashim B Manaf 16/02/1998-21/11/1999
* En Shuib B Ismail 18/12/1999-02/05/2001
* Pn Hjh Sabariah Bt Ahmad 22/05/2001-25/11/2001
* Pn Hjh Aishah Bt Nayan 26/11/2001-30/04/2005
* Pn Hjh Noriati Bt Ismail 01/05/2005-15/06/2007
* En Mustafa B Ahmad 16/07/2007-
Pautan luar

* SK Hakim Teh di PKG Tunjang
* http://sekhakimteh.blogspot.com/


Hakim Teh
Hakim Teh
Pertempuran Canusium

Pertempuran Canusium (juga dipanggil "Pertempuran Asculum") merupakan satu pertempuran tiga hari antara angkatan Rome dan Carthage, yang terjadi di Apulia semasa musim panas 209 SM, tahun ke-10 perang Hannibal. Ia merupakan sebahagian dari serangan Rom yang bertujuan menakluk dan menghukum bandar dan kaum yang membatalkan perikatan dengan Rome sejak Pertempuran Cannae, dan mengecilkan wilayah kekuasaan pemimpin Carthage Hannibal di selatan Itali.

Dalam tahun 209 SM, Hannibal dan bala tenteranya bertindak terhadap pasukan Rom yang dipimpin oleh Marcellus dan Fulvius. Pada musim panas
tahun itu, Hannibal bergerak untuk menduduki padang rumput antara Herdonia dan Asculum. Marcellus mengikut Hannibal di sana. Disebabkan Hannibal tidak mampu kalah, Hannibal bersedia untuk bertempur. Dia mengatur pasukannya dalam 2 baris dengan pasukan bergajah antara keduanya. Tentera Marcellus turut diatur dalam 2 barisan. Pertempuran itu menjadi sengit sejak mula lagi. Selepas beberapa jam pertempuran sengit, barisan bahagian kanan Marcellus mula lebur huru-hara. Marcellus meluru untuk menyusun pertahanan dan berjaya menyelamatkan tenteranya daripada lebur sepenuhnya. Tentera Hannibal bagaimanapun banyak juga yang terbunuh.

Kategori:209 SM
Canusium 209 SM
Formula empirik

Formula empirik ialah nisbah paling ringkas bagi setiap atom dalam suatu sebatian kimia. Formula empirik bagi sesuatu sebatian biasanya diperoleh melalui uji kaji. Peratus komposisi setiap unsur boleh diperoleh berdasarkan berat sesuatu unsur.

Bilangan sebenar sesuatu unsur di dalam sesuatu molekul ialah bilangan mol unsur itu di dalam satu molar sebatian. Bilangan mol ini ditukarkan kepada nisbah angka penuh termudah, iaitu formula empirik. Formula empirik ditulis dengan bilangan setiap unsur sebagai subskrip.
Contoh

* Glukosa (C6H12O6), Ribosa (C5H10O5), Asid asetik (C2H4O2), dan Formalin (CH2O) kesemuanya mempunyai formula molekul yang berlainan namun mempunyai formula empirik yang serupa iaitu CH2O. Ianya merupakan formula molekul bagi formalin, tetapi bagi asid asetik jumlah atom adalah sebanyak dua kali ganda, lima kali ganda untuk ribosa, dan enam kali ganda bagi glukosa.
* Sebatian kimia n-heksana mempunyai struktur formula CH3CH2CH2CH2CH2CH3, yang menunjukkan bahawa ia mempunyai 6 atom karbon yang tersusun dalam sebuah rantaian, dan 14 atom hidrogen . Formula molekul bagi heksana ialah C6H14 manakala, formula empiriknya pula ialah C3H7, yang memberikan nisbah C:H sebanyak 3:7.
Rujukan

Kategori:Kimia
Celur

thumb|280px|Langkah pertama mencelur kacang hijau.
Celur merujuk kepada perbuatan merendam sesuatu benda di dalam air panas dengan tujuan untuk dimakan. Sesuatu makanan itu biasanya dicelur kerana tidak mahu ia layu, bertujuan untuk mengekalkan kesegarannya. Selain itu mencelur juga dikatakan dapat mengekalkan vitamin yang tidak tahan panas.

Biasanya sayur-sayuran dan ulam merupakan makanan yang selalu dicelur. Sayur dan ulam ini biasanya dimakan bersama pencicah seperti budu, cencaluk, atau sambal belacan.

Penggunaan mencelur

* Kupasan Celur melonggarkan kulit pada sesetengah buahan atau kekacang, seperti bawang merah, tomato, pelam, peach, atau badam.

* Perisa Celur menambahkan perisa sesetengah sayuran, seperti brokoli, dengan membebaskan asid pahit yang disimpan dalam struktur bersel makanan.

* Rupa Celur menambahkan warna daris sesetengah sayuran (khususnya hijau) dengan membebaskan gas yang disekat dalam bahan bersel yang mengaburkan kehijauan klorofil. Sejak mencelur diselesaikan - dan dihenti - pantas, haba ini tidak mempunyai masa untuk memecahkan baik juga klorofil.

* Rak kehidupan Celur meneutralkan bakteria dan enzim yang berada dalam makanan, demikian melambatkan kerosakan. Ini sentiasa diselesaikan sebagai langkah kesediaan untuk membekukan sayuran.

Celur boleh juga menghuraikan masakan dalam dalam minyak pada suhu lebih rendah dengan mulaan masakan dari kentang goreng/chip.


Kategori:Teknik masakan